Ich han hüt glaubs mis erschte neue velo sälber gkauft (nöd gschänkt oder so)… Ich han chli umeglueget wäg emene neue velo, well da z'DK isch me ohni velo eifach verschosse. Es hät sölle öppis si, wo möglichscht kei wartig bruucht (ich tuen ja schliesslich nöd gern velo putze, na wäniger flicke) -> nabeschaltig. Dänn sötts robust sii, aber keis MTB well me da so fescht muen trampe… Und, wäni scho da bin sötts au es dänischs velo sii. Da gits Kildemoes (das isch so wie eusi Cilo), aber die sind halt ehnder chli uf de tüüri siite. Und dänn gits Mosquito, chli günschtiger. Und so eis hani mir jetzt gkauft - mit nabeschaltig (7 gäng), rücktrittbräms hinne, normali bräms vorne, emene sattel, 2 pedal und was es velo susch na so hät. und en gepäckträger, damit me au z'zweite chan underwägs sii… Ja, ich weiss, "das isch ja ganz es normals langwiiligs velo", uf all fäll hani de plausch draa.